(Utánozza a halászmacskát)
Ez a halászmacska megszemélyesítése,
ami valójában így szólal meg:
(Rögzített halászmacskahangok)
Ez egy macska, ami szereti a vizet,
szereti halászni,
és a legkülönlegesebb és legértékesebb ökoszisztémák nyújtanak otthont számára:
a lápvidékek és a mangroveerdők Dél- és Délkelet-Ázsiában.
Nem lenyűgöző, ahogy halásznak?
(Nevetés)
A halászmacska egyike a mintegy 40 vadmacskafajtának.
Hasonlít a tigrishez és oroszlánhoz, csak sokkal kisebb.
Nagyjából kétszer akkora, mint az átlagos házimacska.
Indonéziában
az emberek "kucing bakau" -nak hívják,
ami szó szerint fordítva "mangrovemacska".
De én szeretem őket a mangrove tigriseinek hívni.
Nem ismerjük annyira a halászmacskákat, mint a tigriseket,
de megtanultuk, hogy ez a macska szimbolikus faja lehet
egy globálisan fontos ökoszisztémának,
és vizuális csalétekként szolgál a természetvédelem frontvonalában.
Bekapták már a horgot?
(Nevetés)
Mint sok veszélyeztetett faj,
a halászmacskákat is fenyegeti az élőhelyük elvesztése,
főleg a tenyésztett halak és garnélarákok nemzetközi kereslete miatt,
és mert a történelmi mangroveerdők közel felét kiirtották
Dél- és Délkelet-Ázsiában.
A mangrove azonban sokkal több,
mint pusztán a halászmacska élőhelye.
Fantasztikus otthona fajok seregeinek,
mint amilyenek a sakálok,
a teknősök,
a parti madarak
és vidrák.
(Nevetés)
A mangrove a talaj erózióját is megakadályozza,
és az első védelmi vonal lehet a viharhullámok, szökőárak
és az emberek milliói között, akik ezen erdők mellett élnek
a napi túlélésük érdekében.
A tény, ami a hab a tortán –
vagy a földön, azt kell mondanom –
az, hogy a mangrove
öt-tízszer több szén-dioxidot képes tárolni,
mint a trópusi esőerdők.
Tehát egy hektár mangrove megvédése
olyan lehet, mint öt vagy több hektár trópusi esőerdő megvédése.
Szeretnék megszüntetni egész életük karbonlábnyomát?
Nos, a mangrove az egyik legjobb lehetőség
a természetvédelemre.
Az erdőirtás, a fajok kihalása és az éghajlatváltozás
mind globális problémák, amelyeket akkor tudunk megoldani,
ha a fajoknak és ökoszisztémáinknak értéket tulajdonítunk,
és együtt dolgozunk a helyiekkel,
akik ott élnek.
Ez a három folyami delta egyike a dél-indiai tengerparton,
ahol a közösségek összejöttek,
hogy megváltoztassák a helyzetet, és talán ennek a bolygónak a sorsát.
Kevesebb mint egy évtized alatt,
nemzetközi támogatással,
az állami erdészetek és a helyi közösségek
együtt dolgoztak a több mint 20 000 hektárra kiterjedő,
termelést már nem folytató hal- és garnélarák-gazdaságok
mangroveerdőkké való visszaalakításán.
Találják ki, hogy kb. öt éve mit fedeztünk fel
ezekben az újratelepített mangrovékban?
Amikor megosztottuk a halászmacskák képeit a helyiekkel,
büszkék lettek,
hogy globálisan veszélyeztetettnek tartott fajoknak és ökoszisztémának
adnak otthont.
Ugyanakkor sikerült bizalmat kiépítve néhány embernek segíteni
alternatív megélhetés biztosításában.
Ismerje meg Santosh-t, egy 19 éves fiút,
aki nemcsak természetvédelmi szakértő lett
kicsit több mint egy év velünk töltött munka után,
de folytatta sok helyi halász bevonását is
a halászmacskák tanulmányozásának és védelmének segítésébe.
Ismerje meg Moshit, egy törzsi orvvadászt,
aki nemcsak a vadászatot hagyta abba,
és lett az egyik legelismertebb természetvédőnk,
hanem hagyományos tudását is felhasználta
az egész közösség oktatására, hogy hagyják abba a halászmacskák, vidrák
és egyéb veszélyeztetett fajok vadászatát,
amelyek a közelükben lévő mangrovéban élnek.
A Venkathoz hasonló hal- és garnélarák-tenyésztők
most már hajlandók velünk, természetvédőkkel dolgozni, tesztelve
a fenntartható ökoszisztéma-szolgáltatások betakarításait, mint a ráktenyésztés,
és esetleg még a mangrovéból származó méz.
Ezek ösztönzők, amelyek rávehetik őket a mangrove védelmére és ültetésére ott,
ahonnan már eltűnt.
Mindenki nyer.
A halászmacskák, a helyiek és a globális közösség is.
Ezek a történetek megmutatják, hogy mind részei lehetünk a jövőnek,
ahol a halászmacskákat és az elveszett mangroveerdőket
maguk a halászok védik és állítják helyre,
szén-dioxid-elnyelőket hozva létre,
ami segíthet ellensúlyozni ökológiai lábnyomainkat.
Tehát amíg a halászmacska talán nem nagy,
remélem, hogy ügyét képesek leszünk naggyá tenni,
olyanná, amelybe mindannyian befektethetünk,
hogy talán egy kicsit tovább maradhassunk fenn a Földön.
Vagy ahogy a barátunk mondaná...
(Rögzített halászmacskahangok)
Köszönöm.
(Taps)